OzLabs/hebrew-wiki-articles huggingface dataset:
רוניה בת השודד (סדרת טלוויזיה)

רוניה בת השודד (ביפנית: 山賊の娘ローニャ) היא סדרת טלוויזיה מונפשת יפנית המבוססת על רומן בעל אותו שם מאת הסופרת השוודית אסטריד לינדגרן.<ref></ref> הסדרה הופקה על ידי Polygon Pictures, סטודיו ג'יבלי, NHK Enterprises ו-Dwango ובוימה על ידי גורו מיאזאקי.<ref></ref> זוהי סדרת הטלוויזיה הראשונה שהפיק סטודיו ג'יבלי.

== תקציר עלילה ==
עלילת הסדרה מתרחשת בסקנדינביה בתחילת ימי הביניים, ומתמקדת ברוניה שהיא הבת היחידה של ראש שבט שודדים המתגוררים בטירה בלב יער קסום המכונה מאטיסבורגן. כשמלאו לרוניה 11 שנים, שחררו אותה הוריה אל היער ומאז היא מבלה ימים שלמים באוויר הפתוח. עם זאת, חייה של רוניה משתנים באופן דרמטי כאשר היא נתקלת ביער בנער בן גילה שהיינו הבן של ראש השבט היריב.

== הדמויות הראשיות ==
* רוניה – גיבורת הסדרה. רוניה היא נערה צעירה והרפתקנית.
* בירק – בנו של ראש השבט היריב. הידידות של עם רוניה מהווה מרכיב מרכזי בסיפור.
* מאטיס ולוביס – הוריה של רוניה.

== קישורים חיצוניים ==

==הערות שוליים==

קטגוריה:סדרות אנימה
קטגוריה:סדרות אנימה משנות ה-2010
קטגוריה:סדרות טלוויזיה על משפחות
קטגוריה:אנימות ומאנגות פנטזיה
קטגוריה:סטודיו ג'יבלי
קטגוריה:סדרות טלוויזיה המבוססות על ספרים
קרו דרגון רזיליאנס

קרו דרגון רזיליאנס היא קפסולת חלל מדגם דרגון 2, המיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2020.

החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמותאם לשימוש חוזר. חזרת החללית מבוצעת למפרץ מקסיקו.

החללית מצוידת במערכת עגינה מסוג NDS (NASA Docking System), המאפשרת לה לעגון באופן עצמאי ואוטומטי בתחנת החלל הבין-לאומית.

==היסטוריה==
החללית, שמספרה הסידורי C207, הייתה מיועדת במקור לטיסה המאוישת השלישית של חלליות דרגון. כתוצאה מתקלה, נהרסה חללית C204 באפריל 2019 במהלך בדיקות במפעל. בעקבות כך בוצעו שינויים בתוכנית של SpaceX, והוחלט שחללית C207 תהיה החללית בה ישתמשו לטיסה המאוישת השנייה: משימת SpaceX Crew-1. בתחילת אוגוסט 2020 עברה החללית למתקני נמל החלל קייפ קנוורל לביצוע בדיקות אחרונות. ב-29 בספטמבר הודיע מפקד הטיסה המיועד, מייל הופקינס, שהחללית קיבלה את השם "רזיליאנס". השיגור בוצע ב-15 בנובמבר על ידי משגר פאלקון 9 מכן שיגור 39A במרכז החלל קנדי. המשגר נחת באסדה צפה באוקיינוס האטלנטי. החללית התחברה לתחנת החלל הבין-לאומית, וצוותה הצטרף למשלחת מס' 65. רזיליאנס חזרה לכדור הארץ ב-2 במאי 2021.

השיגור השני של רזיליאנס בוצע בספטמבר 2021 במסגרת משימה Inspiration4 - טיסת תיירי חלל בת 3 ימים. המשגר נחת באסדה צפה באוקיינוס האטלנטי. מכיוון שלא תוכננה עגינה בתחנת החלל, הוחלפה יחידת העגינה במגן שקוף.החללית חזרה לכדור הארץ ב-18 בספטמבר 2021.

הטיסה השלישית מתוכננת ל-27 באוגוסט 2024, במסגרת משימת Polaris Dawn. מדובר במשימת מחקר פרטית שתימשך חמישה ימים, במהלכה יבוצעו ניסויים טכנולוגיים מתקדמים וינסה הצוות לבצע את הליכת החלל הפרטית הראשונה בהיסטוריה.<ref></ref>

==רשימת משימות==
{|class=wikitable
|-
!| מספר טיסה
!| לוגו
!| משימה
!| תאריך שיגור
!| תאריך נחיתה
!| צוות
!| משך טיסה בימים
!| הערות
|-
|| 1
|SpaceX Crew-1
|| B 1061.1
|| 16 בנובמבר 2020
|| 2 במאי 2021
|| מייקל הופקינס ויקטור גלוב סואיצ'י נוגוצ'י שאנון ווקר
|| 167
|| טיסה מאוישת מבצעית ראשונה של חללית דרגון 2. חיבור לתחנת החלל הבין-לאומית, הצטרפות למשלחת מס' 65
|-
|| 2
|| Inspiration4
|| B1062.3
|| 16 בספטמבר 2021
|| 18 בספטמבר 2021
|| ג'ארד אייזקמן סיאן פרוקטור היילי ארסנו כריסטופר סימבורסקי
||3
|| טיסת תיירות חלל
|-
|| 3
|| Polaris Dawn
||
|| 27 באוגוסט 2024
||2024
|| ג'ארד אייזקמן סקוט פוטי שרה גיליס אנה מנון
||5
|| טיסת מחקר
|}

==קישורים חיצוניים==

* [https://www.spacex.com/vehicles/dragon/ תיאור החללית באתר היצרן]

==הערות שוליים==

קטגוריה:SpaceX
קטגוריה:דרגון 2
סטפנו סנסי

סטפנו סנסי (באיטליה: Stefano Sensi; נולד ב-5 באוגוסט 1995) הוא כדורגלן איטלקי, המשחק בעמדת הקשר במונצה ובנבחרת איטליה.
==קריירה==
סנסי נולד בעיר אורבינו והחל לשחק בקבוצה המקומית אורבניה בגיל 6. בהמשך עבר בקבוצות הנוער של רימילי וצ'זנה.

סנסי החל את קריירת הבוגרים בצ'זנה וביולי 2013 הושאל לסן מרינט מהליגה השלישית. ב-8 בספטמבר ערך את הופעתו הבכורה בהפסד 2-0 לרג'אנה. ב-16 בספטמבר כבש את שערו הראשון בניצחון 2-0 על קומו. סנסי הושאל לעונה שנייה בה כבש שמונה שערי ליגה.

בקיץ 2015 חזר לצ'זנה מהסרייה ב. ב-20 באוגוסט ערך את הופעתו הבכורה בניצחון 4-1 על קטניה בהגביע האיטלקי. ב-3 באוקטובר הבקיע את שערו הראשון בפנדל בניצחון 1-0 על ליבורנו.

ב-13 בינואר 2016 חתם סנסי בססואולו מהסרייה א' והושאל בחזרה לצ'זנה עד לסוף העונה. ב-13 באוגוסט ערך את הופעתו הבכורה בסרייה א בניצחון 1-0 על פאלרמו. ב-16 באוקטובר כבש את שערו הראשון בניצחון 2-1 על קרוטונה.

ב-2 ביולי 2019 הושאל לאינטר מילאנו עם אופציית רכישה. ב-26 באוגוסט ערך את הופעתו הבכורה בניצחון 4-0 על לצ'ה בו גם כבש את שערו הראשון. בסיום העונה חתם באופן קבוע לארבע שנים.

ב-29 בינואר 2022 הושאל לסמפדוריה עד לסיום העונה. ב-6 בפברואר ערך את הופעתו הבכורה בניצחון 4-0 על ססואולו בו כבש את שערו הראשון.

ב-2 ביולי 2022 הושאל למונצה לעונה אחת. ב-8 באוגוסט ערך את הופעתו הבכורה בניצחון 3-2 על פרוזינונה בגביע. ב-11 בספטמבר הבקיע את שערו הראשון בתיקו 1-1 נגד לצ'ה, שהביא למונצה את הנקודה הראשונה אי פעם בסרייה א'.

ב-8 באוגוסט 2024 חזר למונצה וחתם לעונה אחת.

===נבחרת איטליה===
ב-20 בנובמבר 2018 ערך את הופעתו הבכורה בנבחרת הבוגרת בניצחון 1-0 על במשחק ידידות. ב-26 במרץ 2019 כבש את שערו הראשון בניצחון 6-0 על במוקדמות יורו 2020.

== תארים ==

; אינטר מילאנו

* אליפות: 2023/2024

== קישורים חיצוניים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני צ'זנה
קטגוריה:כדורגלני אינטר מילאנו
קטגוריה:כדורגלני סמפדוריה
קטגוריה:כדורגלני מונצה
קטגוריה:כדורגלני נבחרת איטליה
קטגוריה:איטלקים שנולדו ב-1995
איתן פז

איתן פז (נולד ב-16 בפברואר 1980) הוא קצין צה"ל בדרגת אלוף-משנה בחיל הים הישראלי המשרת כמפקד בסיס אשדוד.

==ביוגרפיה==
איתן פז התגייס בינואר 1999 לקורס טיס, ממנו הודח לאחר שלא עבר את שלב הצ'קים. התגייס לקורס חובלים במרץ 1999. לאחר 4 חודשים בקורס, איתן חתם ויתור מהקורס ועבר להיות לוחם בספינות הדבורים בפלגה 914 ולאחר מכן כסגן מפקד דבורה. לאחר שנכנס לשירות קבע כנגד בתור סגן מפקד דבורה חזר לקורס חובלים וסיים אותו בהצלחה. במלחמת לבנון השנייה שירת כסגן מפקד אח״י להב, באפריל 2009 מונה למפקד אח״י בת ים וביולי 2010 מונה למפקד ספינת הטילים אח"י קשת עד למרץ 2013. בשנים 2015–2017 שירת כמפקד פלגת מבצעים בבסיס אשדוד.

בשנים 2017–2018 פיקד על ספינת הטילים אח"י אילת. בשנים 2018–2019 פיקד על פלגה 34 בשייטת ספינות הטילים שכללה את הספינות אח"י קשת ואח"י רומח, אח״י בת ים וגף סיורי ים. הפלגה אוחדה ב-2020 עם פלגה 32.

בשנים 2019–2020 היה סגן מפקד שייטת ספינות הטילים. מדצמבר 2020 פיקד על יחידת השליטה הימית וזירת המים הכלכליים עד לספטמבר 2022. לאחר מכן המשיך ללימודים במכללה לביטחון לאומי ובאוגוסט 2023 נכנס לתפקידו כמפקד בסיס אשדוד.

ב-7 באוקטובר 2023, בבוקר מתקפת הפתע, קיבל אינדיקציה מוקדמת על פעילות חריגה ברצועת עזה, בעקבות הודעה זו הקפיץ דרגי פיקוד והעלאה כוננות בספינות העתודה. עם תחילת ירי התמ״ס פיקד על הפעולות כנגד החדירה הימית והנחה להשמיד את 7 כלי השייט עם 40 מחבלים שעשו דרכם לכיוון הגבול. בקריות השליטה של בסיס אשדוד הכווינו את לוחמי פלגה 916 לכיוון סירות המחבלים שהיו בדרכם לכיוון אשקלון, מתקן קצא״א ולחוף זיקים. 3 כלי שיט הושמדו ועוד מחבלים רבים שהצליחו לעלות עם כלי השייט על החוף.

סירה אחת שהצליחה לנחות עם 5 מחבלים ביצעו את הטבח בחוף זיקים. במהלך ה07/10/23 לחמו הכוחות במרחב זיקים והשמידו כ70 מחבלים שחדרו מהים ומהיבשה. חיל הים השתתף גם בהמשך הלחימה במלחמת חרבות ברזל.

הוא בעל תואר ראשון ושני במדעי המדינה מאוניברסיטת חיפה, בוגר קורס פיקוד ומטה, ובוגר המכללה לביטחון לאומי. נשוי ואב לארבעה.

==קישורים חיצוניים==
* 
* [https://www.idf.il/media/iprldc2p/____________________________________3.pdf קורות חייו של מפקד בסיס אשדוד, אלוף-משנה איתן פז], באתר צה"ל

==הערות שוליים==

קטגוריה:אלופי-משנה בחיל הים
קטגוריה:מפקדי בסיס אשדוד
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:ישראלים שנולדו ב-1980
BLU-109

BLU-109 על סיפון [[ג'נרל דיינמיקס F-16 פייטינג פלקון המוגדר כ-JDAM]]
F-16I (חיל האוויר הישראלי) עם קצה פלדה BLU-109, ו-BLU109 [[JDAM, 2,000 lb (910 ק"ג) פצצת חדירה בונקר באסטר]]
BLU-109/B (ראשי התיבות: Bomb Live Unit) היא פצצה חודרת בטון בשימוש חיל האוויר של ארצות הברית שפותחה ב-1985. בדומה לפצצות מפצחות בונקרים אחרות, היא נועדה לחדור למקלטי בטון ומבנים קשים אחרים לפני הפיצוץ. בנוסף לארצות הברית, היא חלק מהחימוש של חילות האוויר של אוסטרליה, בלגיה, קנדה, דנמרק, צרפת, גרמניה, יוון, איטליה, ישראל, הולנד, נורווגיה, פקיסטן, ערב הסעודית, בריטניה ואיחוד האמירויות הערביות.<ref>Forecast International (2004). [http://www.dfeeler.com/forecastinc/sampledocs/Ordnance/BLU-116.doc BLU-116/B] , page 4. Accessed 12 May 2011.</ref>

== עיצוב ==
ל-BLU-109/B יש מעטפת פלדה בגודל של כ-25 מילימטר עובי, והיא מלאה ב-240 ק"ג טריטונל. יש לה מרעום בעל פעולה מושהית. ה-BLU-109 נכנסה לשירות ב-1985. היא משמשת גם כראש נפץ של הפצצה המונחית אלקטרו-אופטית GBU-15, ה GBU-27 Paveway III, וטיל האוויר-קרקע AGM-130. פצצה זו יכולה לחדור 1.2–1.8 מטר של בטון מזוין.<ref></ref>

== גרסאות ==
לפי הדיווחים, ה-BLU-118 היא וריאציה של מילוי נפץ תרמובארי במעטפת BLU-109 ועיצוב פצצות בסיסי.<ref name="Global Security BLU-118"></ref> היא מכילה PBXIH-135, שהוא חומר נפץ מסורתי.<ref></ref>

בשנת 2015 החלה ג'נרל דיינמיקס בפיתוח של 7.2 מיליון דולר של גרסה בשם HAMMER, שנועדה להשמיד חומרים כימיים וביולוגיים על ידי הפצת עשרות כדורי אש קינטיים (KFI) (לא פיצוצים) בתוך בונקר.<ref>Drew, James."[http://www.flightglobal.com/news/articles/pentagon-taps-general-dynamics-to-test-fireball-bunker-415927/ Pentagon taps General Dynamics to test fireball bunker bomb] "</ref>

== בשימוש צבאי ==
ה-BLU-109 נמכר לבעלות ברית מפתח של ארצות הברית כולל דרום קוריאה, ישראל, יוון, ערב הסעודית, איחוד האמירויות הערביות, פקיסטן וטורקיה.<ref>The Most “Political” of All Bombs. http://www.quatrostrategies.com/2016/02/29/the-most-political-of-all-bombs/ </ref><ref></ref>
* : חיל האוויר של ארצות הברית 
* : 
* : חיל האוויר של הרפובליקה של קוריאה 
* : חיל האוויר היווני 
* : חיל האוויר הטורקי 
* : חיל האוויר הישראלי 
* : 
* : חיל האוויר של פקיסטן
* : חיל האוויר המלכותי הסעודי 
* : 
* : 

== קישורים חיצוניים ==

* [https://web.archive.org/web/20110525133718/http://www.hill.af.mil/library/factsheets/factsheet.asp?id=5752 BLU-109/B ראש נפץ קשה מטרה], באתר Hill AFB, חיל האוויר האמריקאי
* [https://www.iaf.org.il/481-18777-he/IAF.aspx BLU 109] - בבטאון חיל האוויר - 1989

== הערות שוליים ==

קטגוריה:פצצות
קטגוריה:פצצות מונחות של ארצות הברית
ולריה ברל

ולרי ברל (באנגלית: Dame Valerie Beral; 28 ביולי 1946 - 26 באוגוסט 2022). הייתה מדענית ואפידמיולוגית נחשבת, שחקרה בעיקר את סרטן השד; זכתה בפרסים רבים כגון פרס החברה המלכותית, מסדר אוסטרליה, מסדר האימפריה הבריטית, ועוד.<ref name=":0"></ref>

== קורות חייה ==
ולרי ברל נולדה באוסטרליה, בניו סאות' ויילס. היא למדה בתיכון לבנות בצפון סידני, במהלך לימודיה הצטיינה מאוד במתמטיקה ובמדעים. ברל הייתה אלופת ניו סאות' ויילס לשחמט לנשים מתחת לגיל 18.<ref name=":1"></ref> כשברל סיימה את התואר הראשון שלה, היא הפכה לאישה הראשונה שקיבלה את מדליית הזהב ברפואה של אוניברסיטת סינדי.<ref name=":2"></ref> היא טיילה בעולם במשך חצי שנה, ולבסוף היגרה לבריטניה בשנת 1970, שם בילתה את שארית חייה האקדמיים והאישיים.<ref name=":1" /> ברל התחתנה בשנת 2004 עם פול פיין.

== השכלה ==
ולרי ברל למדה תואר ראשון ברפואה ותואר ראשון בכירורגיה באוניברסיטת סינדי, שאותם השלימה בהצטיינות יתרה. בשנת 1970, ברל עברה לבריטניה, שם למדה אפידמיולוגיה וסטטיסטיקה בקורס משולב בבית הספר להיגיינה ורפואה טרופית בלונדון במשך שנתיים.<ref name=":0" /> היא נשארה בבית הספר להיגיינה ורפואה טרופית בלונדון במשך 19 שנה, שם הפכה לפרופסור, ולמדה אפידמיולוגיה באופן מעמיק. בשנת 1989 עברה ברל לאוניברסיטת אוקספורד, שם היא הובילה את המחלקה לאפידמיולוגיה.<ref name=":1" />

בשנות השבעים ברל הייתה רופאה בקליניקה בלונדון, אבל מכיוון שבאותה תקופה היה המחקר סביב תרופות למניעת הריון חסר הרבה ידע ולא היה מפותח, ברל נאלצה לרשום את התרופות הללו בלי לדעת מה יהיו תופעות הלוואי שלהן. חוסר הידע הזה הפריעה לברה מאוד, מכיוון שהיו לגלולות תופעות לוואי, אבל היא לא יכלה לדעת מתי ואיך הם יופיעו.<ref name=":1" /> ולכן היא פרשה מהקליניקה והקדישה את עצמה ללימוד אפידמיולוגיה - חקר ההשפעות של גורמים חיצוניים על הסיכוי לחלות במחלות.<ref name=":3"></ref>

== פועלה ==
ברל התמקדה בעיקר בחקר תופעות הלוואי של אמצעי מניעה שונים, וחקרה רבות את השפעתם של אמצעים אלו על התפתחות סרטן באופן כללי, וסרטן השד בפרט. היא גילתה שהגלולות למניעת הריון לא השפיעו באופן מדיד על אחוזי סרטן השד בקרב נשים, אבל הן כן יכולות להוריד את הסיכון לחלות בסרטן השחלות וסרטן רירית הרחם.<ref name=":3" /> ממצא נוסף של ברל הוא הגילוי שהטיפול- Hormone replacement therapy - HRT גורם לסרטן השד. בכך ברל גרמה להפסקת השימוש בתרופה.<ref name=":4"></ref>

== מחקר מיליון הנשים ==
המחקר המפורסם ביותר שברל הנהיגה הוא מחקר מיליון הנשים. מחקר זה ריכז וערך מידע על מצבן הבריאותי של יותר ממיליון נשים בנות 50 ומעלה. תוצאות המחקר רבות ומגוונות, אבל חלקן מהם הן שעל כל 2,500 נשים הלוקחות הורמונים, אחת תידבק בסרטן השחלות, ועל כל 3,300 מקרים כאלו, אישה אחת תמות, אחרי 5 שנים. ולכן השפעות המחקר כיום היא עצומה, מכיוון שהוא המחקר הגדול והמפורט מסוגו שנערך אי פעם.<ref name=":4" />

== קישורים חיצוניים ==
* [https://www.thelancet.com/journals/lancet/article/PIIS0140-6736(22)01837-2/fulltext the lancet - עיתון בקרת עמיתים]

== הערות שוליים ==

קטגוריה:אפידמיולוגיות
קטגוריה:מדענים אוסטרלים
קטגוריה:ילידי 1946
קטגוריה:נפטרים ב-2022
אלכס קוליאדו

אלכס קוליאדו גוטיירס (בקטלאנית: Álex Collado Gutiérrez; נולד ב-22 באפריל 1999 בסבאדל שבספרד) הוא כדורגלן ספרדי המשחק בעמדת קשר הכנף בקבוצת אל-אוח'דוד מליגת העל הסעודית, בהשאלה מריאל בטיס.

== קריירת מועדונים ==
קוליאדו שיחק במחלקות הנוער של מרקנתיל ואספניול, ובשנת 2009 הצטרף למחלקת הנוער של ברצלונה. בשנת 2018 החל לשחק בברצלונה ב', קבוצת המילואים של המועדון, תחילה בליגה הספרדית השנייה, ובהמשך בליגה הספרדית השלישית.

ב-4 במאי 2019 ערך קוליאדו את הופעת הבכורה שלו בקבוצה הראשונה של ברצלונה, בהפסד 0–2 לסלטה ויגו במסגרת המחזור ה-36 בלה ליגה לעונת 2018/2019. בסך הכל ערך שתי הופעות ליגה במדי הקבוצה הראשונה.

ב-7 בינואר 2022 הושאל קוליאדו עד לתום עונת 2021/2022 לגרנדה מלה ליגה. ב-8 בינואר ערך את הופעת הבכורה שלו במועדון, בתיקו 1-1 נגד ברצלונה במסגרת המחזור ה-20 בליגה. ב-17 באפריל הבקיע את שער הבכורה שלו במועדון, בהפסד 1–4 ללבאנטה במסגרת המחזור ה-32 בליגה. בסך הכל ערך 17 הופעות ליגה במדי המועדון במהלך תקופת ההשאלה, בהן הבקיע שני שערים.

ב-15 באוגוסט 2022 הושאל קוליאדו למשך עונת 2022/2023 לאלצ'ה מלה ליגה. ב-22 באוגוסט ערך את הופעת הבכורה שלו במועדון, בתיקו 1-1 נגד אלמריה במסגרת המחזור השני בליגה. במשחק זה הבקיע את שערו היחיד במדי המועדון, בסך הכל ערך 15 הופעות ליגה במדי המועדון.

ב-27 ביולי 2023 חתם קוליאדו על חוזה לשש שנים בריאל בטיס מלה ליגה. ב-31 ביולי הושאל לאל-אוח'דוד מליגת העל הסעודית למשך עונת 2023/2024. ב-14 באוגוסט ערך את הופעת הבכורה שלו במועדון, בתיקו 1-1 נגד א-שבאב במסגרת המחזור הראשון בליגה.

== תארים ==
;ברצלונה
* אליפות ספרד (1): 2018/2019
* ליגת האלופות לנוער (1): 2017/2018

== קישורים חיצוניים ==

== הערות שוליים ==

קטגוריה:כדורגלני אלצ'ה
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני גרנדה
קטגוריה:כדורגלני ריאל בטיס
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:ספרדים שנולדו ב-1999
פיקה (מנהג שוודי)

פיקה (בשוודית: Fika) הוא מנהג ששייך כיום לתרבות השוודית, שבמהלכו מתאספים עמיתים לעבודה ו/או קרובי משפחה ו/או חברים לשתות קפה, לאכול כריכים וקינוחים.<ref name="henderson"></ref> פיקה יכול להימשך בין 15 ל-45 דקות.

== המונח ==
משפחה בעיר הקטנה סדרהמן (Söderhamn) בפיקה ב-[[1916]]
המילה השוודית fika עצמה פירושה לשתות קפה. במובן פחות קפדני, אפשר להחליף את הקפה בתה, מיץ פירות ולימונדה. זה גם מנהג פופולרי מאוד בקרב ילדים (מגישים דלעת). בקרב כמה קבוצות חברתיות, פיקה דומה ל"תה האנגלי" של השעה חמש. לחלק מהמנות השוודיות, ניתן גם להגיש פיקה כמתאבן, כמו פיקאברד ("לחם פיקה").

== מנהג תרבותי ==
מסורת זו של הפסקת קפה ממושכת יחסית עם חטיף קטן היא חלק מרכזי בתרבות השוודית, שכן השוודים הם בין צרכני הקפה הגדולים בעולם. לשם כך יש פיקה (סלנג מקומי של קפה), לרוב עם מאפים, המסורת התפשטה ברחבי העסקים השוודים בכל רחבי העולם. פיקה הוא מוסד חברתי בשוודיה והנוהג של לקחת הפסקה עם משקה וחטיף מקובל באופן נרחב כמרכזי בחיים השוודים. כמנהג נפוץ של אמצע הבוקר והצהריים במקומות עבודה בשוודיה, פיקה עשויה לתפקד חלקית גם כמפגש בלתי פורמלי בין עמיתים לעבודה ואנשי הנהלה ואף עשוי להיחשב לא מנומס לא להצטרף. פיקה מתקיים לעיתים קרובות בחדר ישיבות או בחדר פיקה ייעודי. כריך, פירות או ארוחה קטנה עשויים להיקרא "פיקה" בתור המושג האנגלי של תה אחר הצהריים.
פיקה בחוץ באביב
== מקור שמו ==
פיקה הוא תרגום אופייני לאחור של המילה השוודית קפה. קאפי (kaffi) היא הגרסה השוודית הישנה יותר של המילה kaffe שנמצאת בשימוש היום. המילה השוודית fik, שפירושה בית קפה, מיוחסת לרוב כנגזרה מהמילה fika.<ref></ref>

== קישורים חיצוניים ==

== הערות שוליים ==

קטגוריה:שוודיה: תרבות
קטגוריה:גסטרונומיה
שבלול קינמון

שבלול קינמון או קנלבולה (בשוודית: Kanelbulle; שניתן לתרגם גם כ"לחמניית קינמון") הוא מאפה המגיע משוודיה, אך קיים גם בשאר צפון אירופה, באלזס-מוזל תחת השם Schäggekueche ומוכר באמריקה הצפונית בשם לחמניות קינמון. היא הייתה פופולרית בשנות ה-20 תחת השם "מגולגלת קינמון" (roulé à la cannelle).<ref></ref>

== מאפיינים ==
שבלולי הקינמון הוצגו כאשר זמינות המרכיבים עלתה לאחר מלחמת העולם הראשונה. המרכיבים הם בעיקר קמח חיטה, חלב, שמרים, סוכר וחמאה או מרגרינה. לעיתים קרובות ניתן למצוא אותן עשויות עם תערובת תבליני הל. המילוי מורכב לרוב מחמאה או מרגרינה, סוכר, תבלינים, במיוחד קינמון. על צורת השבלול מברישים בביצה טרופה ומפזרים עליו סוכר גרוס גס (גרגירים גדולים, קשים, פחות שקופים, ונמסים רק בטמפרטורות גבוהות יותר, ולכן עמידים לאפייה). סוכר זה מיוצר בדרך כלל על ידי ריסוק גושי סוכר.<ref></ref> 

הצורה של ה"שבלול" לרוב עגולה. מקובל להניח לפני האפייה את המאפים המעוגלים הקטנים בנייר מקופל, בו תופחים ונאפים בתנור לאחר מכן. בשוודיה, הבריוש הטיפוסי הזה פופולרי מאוד ולא נדיר ששוודים מתכנסים יחד כדי לחלוק רגע חברתי (נקרא פיקה בתרבות השוודית) סביב קפה המוגש עם קנלבולה.

בשנת 1999 הקימה מועצת האפייה הביתית (Hembakningsrådet) את יום שבלול הקינמון (Kanelbullens dag). בכל שנה בשוודיה הוא נחגג ב-4 באוקטובר.

בשנת 2013, האיחוד האירופי איים לאסור על קנלבולר בשל כמות הקומרין, חומר טבעי הקיים בקינמון סיני, שקיים במאפה שחרג לעיתים קרובות מהגבול שנקבע של 15מ"ג לקילו קינמון.<ref></ref>

== ראו גם ==
* יום שבלול הקינמון
* שבלול צימוקים
* סינבון

== קישורים חיצוניים ==

== הערות שוליים ==

קטגוריה:המטבח השוודי
קטגוריה:קינוחים
אילון ויקלנד

מאיירה-אילון ויקלנד (נולדה ב-5 בפברואר 1930) היא אמנית ומאיירת שוודית ילידת אסטוניה אשר נודעת במיוחד בזכות האיורים הרבים שלה לספרי ילדים.<ref name=ne.se></ref>

== ביוגרפיה ==
נולדה בשם מאיירה-אילון פאבו בעיר טרטו שבאסטוניה. הוריה היו המהנדס האזרחי מקס (מקסים) פאבו והאמנית וידה יוסה. כשהייתה בת שמונה התגרשו הוריה. אביה נישא בהמשך בשנית בעוד שאימה עברה לגור באיטליה. בעקבות כך, פאבו עברה לגור יחד עם סבה וסבתה בעיר האפסלו.

עקב נסיגת הכוחות הגרמנים מאסטוניה בשנת 1944 והכיבוש הסובייטי המתקרב, החליט אביה למלט אותה עם חברת כיתתה והוריה לשוודיה, כאסטונים רבים אחרים מהאפסלו. הם נמלטו בסירות ולאחר הגיעם לשוודיה קיבלו שם מקלט מדיני. אביה נמלט גם הוא לשוודיה.
בשנת 1951 נישאה למלח שוודי. לשניים ארבע בנות.

בשנים 1952–1953 ו-1956 למדה ויקלנד בבית הספר לציור של סיגנה בארת'.

בשנת 1953 הגישה מועמדות לעבודה כמאיירת בהוצאה לאור השוודית ראבן וסיוגרן (Rabén & Sjögren). בפגישה עם סופרת הילדים אסטריד לינדגרן, שזה עתה סיימה לכתוב את הספר "מיו, מיו שלי", לינדגרן הבינה שלויקלנד יש את הכישורים "לצייר אגדות". ויקלנד יצרה בעקבות כך איורים לספר וכך החל שיתוף הפעולה המתמשך בין ויקלנד ולינדגרן. ויקלנד ציינה בעבר שהכתיבה של לינדגרן גורמת לה לראות תמונות פנימיות. בנוסף ויקלנד ציינה גם שהיא שואבת השראה לאיורים שלה מהחיים האמיתיים.

ויקלנד היא האמנית שאיירה את רוב הספרים של לינדגרן, ביניהם:
* האחים לב-ארי
* קארלסון המעופף
* מיו, מיו שלי
* רוניה בת השודד

ויקלנד יצרה גם את האיורים לספרי תמונות רבים של לינדגרן וסופרים רבים אחרים, בהם איורים לספר הלקחנים של הסופרת הבריטית מרי נורטון.

בשנת 2004 החליטה ויקלנד לתרום כ-800 מאיורי הספרים המקוריים שלה לאסטוניה, אשר מוצגים כיום בגלריית ויקלנד בעיר האפסלו בה גדלה. ביולי 2009 נחנך בעיר האפסלו גם "ארץ הפלאות של אילון" אשר כולל גלריה ומרכז פעילות לילדים המבוסס על יצירותיה ואיוריה של ויקלנד.

== פרסים ==
* עיטור הוקרה מטעם איגד המו"לים השוודי (Svenska Förläggareföreningen), 2018
* בשנת 2002 העניק הממשל השוודי לויקלנד את פרס איליס קוורום על "יכולתה יוצאת הדופן להפיח חיים בסביבות ודמויות מהכתבים שלה ושל אסטריד לינדגרן".<ref></ref>
* פרס אלזה בסקאו, 1969
== קישורים חיצוניים ==

* 
* [https://web.archive.org/web/20090510084227/http://www.astridlindgren.se/mer-fakta/illustratorer/ilon-wikland אילון ויקלנד] ב-AstridLindgren.se 
* [http://www.salm.ee/en/museums/ilons-wonderland/ האתר של מוזיאון "ארץ הפלאות של אילון"], בהאפסלו, אסטוניה

==הערות שוליים==

קטגוריה:מאיירות
קטגוריה:ציירות אסטוניות
קטגוריה:ציירות שוודיות
קטגוריה:ילידי 1930
יום שבלול הקינמון

יום שבלול הקינמון<ref></ref> או יום לחמניית הקינמון<ref></ref><ref></ref><ref></ref><ref></ref> (בשוודית: Kanelbullens dag; בפינית: Korvapuustipäivä) חל ב-4 באוקטובר בכל שנה.<ref></ref> זהו יום נושא שנתי שנוצר למטרות שיווק בשוודיה ובפינלנד ונוסד בשנת 1999 על ידי Kaeth Gardestedt.<ref></ref> באותה תקופה, היא הייתה מנהלת פרויקטים של מועצת האפייה הביתית (Hembakningsrådet) שהייתה היסטורית קבוצת סחר שנתמכה על ידי יצרני שמרים, קמח, סוכר ומרגרינה וכיום נתמכת על ידי מותג הסוכר Nordzucker AG, שבסיסה בבראונשווייג, והיא יצרנית הסוכר השנייה בגודלה באירופה.

== תפקיד תרבותי ==
מטרת החגיגה היא להגביר את תשומת הלב למסורת האפייה השוודית, עם דגש מיוחד על שבלול הקינמון, ולהגביר את צריכת השמרים, הקמח, הסוכר והמרגרינה. קידום היום מתבצע באמצעות שלטי פרסומת בחנויות ובבתי קפה. מדי שנה, חנויות איקאה ברחבי העולם מציינות את היום על ידי מבצעים לשבלולי/לחמניות קינמון באוקטובר. לחמניות קינמון מוצגות גם באירועים קהילתיים בקרב שוודים בניו זילנד ובכנסייה השוודית בחו"ל (Svenska kyrkan i utlandet).<ref></ref>

רוב חגיגות האוכל הרשמיות בעולם הן אירועים מינוריים שזוכים לתשומת לב מועטה, אבל האימוץ השוודי של יום שבלול הקינמון הפף לפופולרי בצורה יוצאת דופן.<ref name=":0"></ref> לפי האתנולוג השוודי יונאס אנגמן, הפופולריות נובעת בין השאר ממשבר של זהות לאומית, שגרם לאנשים להעריך דברים שמזכירים להם תכונות חיוביות מהשנות העבר.<ref name=":0" />

== התאריך ==
יום שבלול/לחמניית הקינמון נחגג ב-4 באוקטובר מכיוון שהמועצה לאפייה ביתית לא רצתה שהיום יתחרה במסורות אוכל אחרות, כמו לחמניות סמלה (Semla) מתוקות, המוגשות בשוודיה ביום שלישי (באיטלקית: Martedì grasso), 40 יום לפני הפסחא, יום מסמן התחלת תקופה של אי אכילת בשר בנצרות. בשוודיה מציינים את יום הילד הבין-לאומי ביום שני הראשון של אוקטובר. הרעיון מאחורי יום שבלול הקינמון היה שזה יהיה יום של "התחשבות".<ref></ref>

== ראו גם ==
* פיקה (מנהג שוודי הכולל לעיתים קרובות אכילת שבלולי קינמון

==קישורים חיצוניים==
* 

== הערות שוליים ==

קטגוריה:מאכלי חגים
קטגוריה:פינלנד: תרבות
קטגוריה:שוודיה: תרבות
קטגוריה:מאפים
קטגוריה:אירועים בחודש אוקטובר
צ'ארלס אולסטון קולינס

מוזיאון אשמולאן, אוקספורד)]]
צ'ארלס אולסטון קולינס (באנגלית: Charles Allston Collins; 25 בינואר 1828 – 9 באפריל 1873) היה צייר, סופר ומאייר בריטי הקשור לאחוות הפרה-רפאליטים.

== חיים ועבודה ==
=== שנים מוקדמות ===
קולינס נולד בהמפסטד, צפון לונדון, בנו של צייר הנוף והז'אנר וויליאם קולינס. אחיו הבכור היה הסופר וילקי קולינס. הוא למד בסטוניהרסט קולג' אשר בלנקשייר.

=== קריירה בציור ===
קולינס פגש את ג'ון אוורט מיליי והושפע מהרעיונות של הפרה-רפאליטים. הוא השלים את ציורו '"הזעקה של ברנגריה" ב-1850. הציור תיאר את אשתו של המלך ריצ'רד לב הארי כשהיא מבחינה בחגורת בעלה הנעדר מוצעת למכירה על ידי רוכל. הדוגמנות המשוטחת, הדגש על יצירת דפוסים ודימויים של רקמה היו כולם מאפיינים אופייניים של הפרה-רפאליטיזם. מילאיי הציע שקולינס יהפוך לחבר באחווה, אבל תומאס וולנר ויליאם מייקל רוזטי התנגדו, כך שהוא מעולם לא הפך לחבר רשמי.

קולינס התאהב ב מריה פרנצ'סקה רוסטי, אך היא דחתה אותו. הוא נעשה יותר ויותר סגפני ונתון להתבוננות פנימית. גישות אלו באו לידי ביטוי ביצירתו הידועה ביותר של קולינס, Convent Thoughts, אשר תיארה נזירה בגן מנזר. קולינס המשיך להציג דימויים דתיים בציוריו.

=== קריירה ספרותית ===
בסוף שנות ה-1850, הוא נטש את האמנות כדי ללכת בעקבות אחיו לקריירת כתיבה. יצירותיו הספרותיות המצליחות ביותר היו חיבורים הומוריסטיים שנאספו תחת הכותר עד הראייה (1860).

=== חיים מאוחרים ===
קולינס התחתן עם בתו של צ'ארלס דיקנס, קייט, בשנת 1860.

מאוחר יותר היה אמור לאייר את הרומן הבלתי גמור של דיקנס, "תעלומת אדווין דרוד". הוא השלים את הכריכה אבל היה חולה מכדי להשלים את העבודה. הוא נפטר מסרטן בשנת 1873 ונקבר בבית הקברות ברומפטון, לונדון.<ref>Lucinda Hawksley, Katey: The Life and Loves of Dickens's Artist Daughter, New York, Doubleday, 2006.</ref>

==קישורים חיצוניים==

*[http://www.artcyclopedia.com/artists/collins_charles_allston.html C A Collins online] (ArtCyclopedia)
*[http://www.wilkie-collins.info/family_charles.htm C A Collins biography] ("Wilkie Collins' Family")
*

==הערות שוליים==

קטגוריה:לונדון: אישים
קטגוריה:ציירים אנגלים
קטגוריה:ציירים בריטים
קטגוריה:פרה-רפאליטים
קטגוריה:סופרים בריטים
קטגוריה:סופרים אנגלים
קטגוריה:מחברי סיפורים קצרים
קטגוריה:בריטים שנולדו ב-1828
קטגוריה:בריטים שנפטרו ב-1873
מרי ג'ין קריק

מרי ג'ין קריק (באנגלית: Mary Jeanne kreek) (9 בפברואר 1937 – 27 במרץ 2021) הייתה דמות מצטיינת בתחום המדע המתמקד בהתמכרות. מחקרה פרץ דרך לטיפול בהתמכרות לאופיואידים, ותרם להבנה עמוקה של ההתמכרות כמחלת מערכת עצבים עם גורמים גנטיים. קריק הייתה פרופסור באוניברסיטת רוקפלר ורופאה, היא חקרה ופיתחה טיפולים חדשים, כולל את השימוש במתאדון ובופרנורפין, ותרמה להבנה מעמיקה של ההתמכרות גם לאלכוהול והרואין.
== מחקר ==
ב- 1964 הצטרפה ד"ר קריק לקבוצת המחקר של פרופסור וינסנט דול באוניברסיטת רוקפלר, הקבוצה יצרה תוכנית במטרה למצוא תרופה להתמכרות להרואין. תוך כדי מחקרה, ד"ר קריק וצוותה השיגו ממצאים שמכורים קשים להרואין כבר לא מסוגלים להשיג תחושת אופוריה, אך עדיין נוטלים את הסם רק כדי לחוש נורמליים. ההבחנה הזאת הייתה קריטית להבנת ההתמכרות והתמודדות עימה.

ב-1966, ד"ר קריק המשיכה לפתח טכניקות למדידת הרכיב הפעיל במתדונה בדם ובאיברים אחרים, והשיגה תוצאות שאפשרו לה לבחון את היעילות והבטיחות של התרופה. עם המחקרים הללו, קריק וצוותה יצרו לטיפול בהתמכרות להרואין ובעקבותיה אושרה על ידי מנהל המזון והתרופות האמריקאי ב-1973. מתאדון הפך לטיפול ראשון ומרכזי לאנשים הסובלים מהתמכרות להרואין, והיה בשימוש נרחב בקהילה הרפואית והמדעית. זווית חדשה ורפורמטורית התפשטה בהתמכרות, כשנתפסה כמחלה אורגנית עם אפשרות לטיפול רפואי.

ב- 1975 פרופסור וינסנט דול שינה את תחום המחקר שלו למחקר האלכוהול, ובכך התאפשר לד"ר קריק להמשיך עצמאית את העבודה של על התמכרות לאופיואידים. היא הייתה מהנשים הראשונות להיות ראש מעבדה באוניברסיטת רוקפלר.

בין התרומות החשובות הרבות שלה לתחום חקר ההתמכרויות, קריק הייתה הראשונה לזהות שימוש בסמים בהזרקה כהתנהגות הסיכון העיקרית השנייה (אחרי מין לא מוגן) להעברת HIV. קריק גם מילאה תפקיד בפיתוח של האגוניסט החלקי של האופיואידים בופרנורפין כטיפול בהתמכרות לאופיואידים, שאושר לבסוף להתוויה זו בשנת 2002 (והוא גם ברשימת התרופות החיוניות של WHO). מאוחר יותר היא המשיכה להבהיר את היסודות הגנטיים של הפרעות התמכרות, כולל פולימורפיזמים השולטים בביטוי של קולטני מו וקאפה אופיואידים, כמו גם פולימורפיזמים הקשורים לתגובות דחק לא טיפוסיות התורמות לפגיעות להתמכרות לסמים ולאלכוהול.

== קורות חיים ==
קריק נולדה בוושינגטון די.סי. ב-1937 וגדלה שם. אביה היה הבוחן הראשי במשרד הפטנטים של ארצות הברית. בילדותה חלתה קריק בפוליו מה שהעלה את התעניינותה במדע ורפואה. ב-1958 סיימה את לימודיה במכללת ווסלי. ב-1983 כשקיבלה קביעות, הייתה האישה הרביעית לקבל את התואר הזה ברוקפלר. ב־1994 קיבלה פרופסורה מלאה. היא הייתה נשואה לד"ר רוברט שפר, רופא המתמחה בגסטרו ורפואה פנימית, במשך 48 שנים עד מותו ב-22 בפברואר 2018.

==קישורים חיצוניים==

== הערות שוליים ==

קטגוריה:מדעניות אמריקאיות
קטגוריה:מדענים אמריקאים
קטגוריה:בוגרות מכללת ולסלי
קטגוריה:בוגרות בית הספר לרפואה באוניברסיטת קולומביה
קטגוריה:בוגרי בית הספר לרפואה באוניברסיטת קולומביה
קטגוריה:אמריקאים שנולדו ב-1937
קטגוריה:אמריקאיות שנולדו ב-1937
קטגוריה:אמריקאים שנפטרו ב-2021
קטגוריה:אמריקאיות שנפטרו ב-2021
עוגת פונץ'

עוגת פונץ (בגרמנית: Punschkrapfen או Punschkrapferl) היא עוגת ספוג במילוי נוגט וריבה ספוגה ברום מהמטבח האוסטרי. מלבד המילוי, הוא דומה לפטיפור הצרפתי.

כיום, אפשר למצוא את עוגת הפונץ' ברוב הקונדיטוריות והמאפיות באוסטריה ובצ'כיה.

== הרכב ==
זוהי עוגה המורכבת מעוגת ספוג או פירורי עוגה, שוקולד נוגט וריבת משמש. שכבות העוגה מושרות ברום. העוגה נחתכת לקוביות מרובעות של כ-4 ס"מ,<ref>[http://www.wieninternational.at/en/content/delicious-bright-pink-cube-en with the ideal dimension being 4×4×4 cm (www.wieninternational.at)] </ref><ref>[http://www.wienerpunschkrapfen.com/en/menu_main/the-original The Original (www.wienerpunschkrapfen.com)]</ref> והקוביות מצופות במה שנקרא Punschglasur (ציפוי פונץ'), זיגוג סוכר רום ורוד סמיך שמטופטף על הקוביות ולעיתים קרובות שוקולד ודובדבן מסוכר מעל. כיום, יש גם עוגת פונץ' בצורה גלילית.

== היסטוריה ==
יש מחלוקת מי עשה את ה-Punschkrapfen הראשון ומאיפה הוא הגיע. ייתכן שהוא הוכנס לווינה בימי הביניים על ידי האוורים הפאנוניים, או שהצבאות העות'מאניים הביאו את הפונשקרפן לווינה (המצור הטורקי השני), או שהוא הומצא על ידי קונדיטור חצר הקיסר.<ref>[http://www.wieninternational.at/en/content/delicious-bright-pink-cube-en A delicious bright pink cube (www.wieninternational.at)] </ref>

== שונות ==
רוברט מנשּה ׁ("ש" שמאלית) הציע באופן סאטירי שהפונשקרפן (עוגת הפונץ') יהפוך לסמל הלאומי האוסטרי.<ref>Menasse, Robert: Das Land ohne Eigenschaften. Essay zur österreichischen Identität. Suhrkamp. Frankfurt/M. 1995, p. 37</ref>

== ראו גם ==
* פטיפור
* בוכטלן

== קישורים חיצוניים ==

* [http://www.wienerpunschkrapfen.com אתר ווינר פונשקרפן]

== הערות שוליים ==

קטגוריה:קינוחים ממולאים
קטגוריה:המטבח האוסטרי: קינוחים
יוג'י היאקוטאקה

יוג'י היאקוטאקה (ביפנית: 百武 裕司; 7 ביולי 1950 - 10 באפריל 2002) היה אסטרונום חובב יפני שגילה את השביט C/1996 B2, הידוע גם בשם השביט היאקוטאקה ב-31 בינואר 1996, תוך שימוש במשקפת 25×150.
== ביוגרפיה ==
היאקוטאקה, יליד שימבארה, נאגאסקי, סיים את לימודיו באוניברסיטת קיושו סנגיו במגמת צילום והחל לעבוד בעיתון בפוקואוקה. הוא התעניין לראשונה באסטרונומיה לאחר שראה את השביט איקייה-סקי ב-1965. הוא החל לחפש כוכבי שביט בשנת 1989. בשנת 1993, הוא עבר להתגורר בהיאטו, קאגושימה בשל הטענה כי "השמיים היו הרבה יותר בהירים שם" ולכן יוכל להמשיך בחיפוש אחר שביטים. התגלית הראשונה שלו הייתה השביט C/1995 Y1, ב-26 בדצמבר 1995.

Hyakutake גילה את C/1996 B2 בזמן שחיפש את C/1995 Y1, כוכב שביט שגילה כמה שבועות קודם לכן.

הוא מת בקוקובו, קאגושימה, בשנת 2002 בגיל 51 ממפרצת שהובילה לדימום פנימי.

האסטרואיד "היאקוטאקה 7291" נקרא על שמו.

==קישורים חיצוניים==

* [https://skyandtelescope.org/news/current/article_574_1.asp Sky and Telescope obituary]

==הערות שוליים==

קטגוריה:ילידי 1950
קטגוריה:נפטרים ב-2002
גלי הים (סרט)

מרכז הקניות אוביאמאצ'י הוא מיקום מרכזי בעלילת הסרט
גלי הים (ביפנית: 海がきこえる) הוא סרט טלוויזיה יפני בסגנון אנימה משנת 1993 בסוגת דרמה רומנטית. הסרט בוים על ידי טומומי מוצ'יזוקי ומבוסס על רומן באותו השם מאת סאקו הימורו.<ref></ref> הסרט הופק על ידי סטודיו ג'יבלי ושודרה לראשונה ב-5 במאי 1993 בערוץ Nippon TV.

הסרט מתרחש בעיר קוצ'י, ועוקב אחר משולש אהבה שמתפתח בין שני חברים טובים ונערה שעוברת לתיכון שלהם מטוקיו.

ב-18 באפריל 2017 חברת GKIDS הוציאה לשווקים את מהדורות ה-DVD וה-Blu-ray של הסרט עם האודיו ביפני בתוספת כתוביות באנגלית.<ref></ref>

== תקציר העלילה ==
ריקאקו מוטו היא תלמידה מטוקיו אשר בעקבות גירושי הוריה עוברת לאחד מבתי הספר התיכוניים בעיר קוצ'י. ריקאקו היא נערה צעירה, יפה, אינטליגנטית, מצטיינת בלימודים ובספורט. אף על פי כן היא מתקשה להסתגל לחיי החברה בבית הספר. טקו ויוטאקה, בני כיתתה אשר היו עד כה החברים הכי טובים, מתחרים על ליבה של ריקאקו.

== הדמויות הראשיות ==
* טקו מוריסאקי – הדמות הראשית בסרט. טקו, שזקוק לכסף על מנת לכסות את העלויות של טיול בית הספר להוואי, עובד במשרה חלקית בזמנו החופשי במסעדה על אף שהדבר משפיע באופן ניכר על הציונים בבית הספר ועל אף שהוריו לא מרוצים מפתרון זה. ריקאקו היא מושא אהבתו.
* יוטאקה מטסונו – חברו של טקו. ריקאקו היא מושא אהבתו.
* ריקאקו מוטו – תלמידה מצוינת וטניסאית טובה שעברה לבית הספר התיכון של טאקו ויוטקה. ריקאקו היא מושא האהבה של טקו ויוטאקה. למרות שהיא רגישה ואינטליגנטית, היא יכולה להיות לעיתים אנטי-חברתית.

== קישורים חיצוניים ==

==הערות שוליים==

קטגוריה:סטודיו ג'יבלי: סרטים
קטגוריה:סרטי 1993
קטגוריה:סרטי אנימה מ-1993
קטגוריה:סרטי אנימה
קטגוריה:סרטי טלוויזיה
קטגוריה:סרטים יפניים
לחמניית צ'לסי

לחמניית צ'לסי (באנגלית: Chelsea bun) היא סוג של לחמניית דומדמניות אשר נאפתה לראשונה במאה ה-18 בבית הלחמנייה בצ'לסי,<ref>Kathryn Hawkins [https://books.google.com/books?id=fOErv6Htbs8C&pg=PA26 The Food of London: A Culinary Tour of Classic British Cuisine], Singapore: Periplus Editions (HK) Ltd, 2002, p.26</ref> מוסד שהיה המועדף על בני המלוכה מבית הנובר שהיו רגילים למאפים דומים במטבח המקומי (בגרמניה) שלהם. החנות נהרסה בשנת 1839.<ref name="Davidson">Alan Davidson "Bun" in The Oxford Companion to Food Oxford University Press, 1999, p.&nbsp;114 </ref><ref name="Timbs1855"></ref>

== מאפיינים ==
הלחמנייה עשויה מבצק שמרים עשיר בטעם קליפת לימון, קינמון או תבלינים מעורבים. מרדדים את הבצק, מורחים בתערובת של דומדמניות, סוכר חום וחמאה ואז יוצרים מין בול עץ מרובע. תהליך הכנת הלחמנייה הזו דומה מאוד לזה הכרוך בייצור שבלול הקינמון.<ref>Pamela Foster [https://books.google.com/books?id=0qUr66030TAC&pg=PA50 Abbey Cooks Entertain], Burlington, Ontario: Pamela Powered Inc., p.50</ref> לאחר האפייה, באופן מסורתי, לחמניית הצ'לסי מזוגגת בסירופ (או מים קרים וסוכר). הוא מזוגג בעודו חם כך שהמים מתאדים ומשאירים ציפוי סוכר דביק. לחמניות מתוצרת מסחרית מכוסות לפעמים בציפוי גלייס.

== ראו גם ==
* שטרודל, עוגה אירופאית דומה במילוי פרג או אגוזים קצוצים

== קישורים חיצוניים ==

* [https://web.archive.org/web/20070823094353/http://www.greenchronicle.com/regional_recipes/chelsea_buns_recipe.htm איך מכינים לחמניות של צ'לסי]
* 

== הערות שוליים ==

קטגוריה:המטבח הבריטי: קינוחים
קטגוריה:המטבח הבריטי
ליגת העל השוודית בכדורסל

ליגת העל השוודית בכדורסל (בשוודית: Svenska Basketligan) היא ליגת הכדורסל הבכירה בשוודיה. הליגה נוסדה ב-1992 אך קודם לכן התקיימה ליגה חצי מקצוענית במדינה.

==מבנה הליגה==
הליגה מורכבת מ-9 עד 12 בקבוצות בכל עונה ומתנהלת בשיטת ליגה בעלת 3 סבבים, כאשר בסיומן הקבוצות במקומות 1–8 מעפילות לשלב הפלייאוף בשיטת הטוב מ-5 משחקים ברבע הגמר והטוב מ-7 משחקים בחצי הגמר והגמר.

במבנה הליגה אין יורדת קבועה לליגה השנייה ואין עולות קבועות. בליגה השנייה בה חברות 16 קבוצות הזוכה רשאית להעפיל אם תרצה לליגה הראשונה ואפשרות זו מאפשרת לליגה הבכירה לשנות את מספר החברות בכל עונה.

===קבוצת הליגה 2023/2024===
{| class="wikitable sortable"
|+ קבוצות הליגה
|-
! קבוצה !! עיר
|-
| נורשפין דולפינס || נורשפין
|-
| ימטלנד באסקט || אסטרסונד
|-
| באסקט לולאו || לולאו
|-
| סדרחלייה באסקט || סדרחלייה
|-
| בורוס בסקט || בורוס
|-
| ימק"א נאסו || נאסו
|-
| אופסלה באסקט || אופסלה
|-
| קופינג באסקט || קופינג
|-
| אומאו באסקט || אומאו
|}

== קישורים חיצוניים ==

שוודיה
קטגוריה:שוודיה: כדורסל
מצפה הכוכבים האסטרונומי הלאומי של יפן

המצפה האסטרונומי הלאומי של יפן (ביפנית: 国立天文台, kokuritsu tenmondai) (NAOJ) הוא ארגון מחקר אסטרונומי הכולל מספר מתקנים ביפן, וכן מצפה כוכבים בהוואי ובצ'ילה. הוא הוקם בשנת 1988 כמיזוג של שלושה ארגוני מחקר קיימים - מצפה הכוכבים האסטרונומי של טוקיו של אוניברסיטת טוקיו, מצפה הרוחב הבין-לאומי של מיזוסאווה וחלק ממכון המחקר לאטמוספירה של אוניברסיטת נגויה.

ברפורמה של 2004 בארגוני מחקר לאומיים, הפך המצפה האסטרונומי הלאומי של יפן לחטיבה של המכונים הלאומיים למדעי הטבע.

==המכונים הלאומיים למדעי הטבע==
בשנת 2004, איחוד המצפה האסטרונומי הלאומי של יפן, יחד עם ארבעה מכונים לאומיים נוספים - (NIBB), המכון הלאומי למדע ההיתוך (NIFS), (NIPS) ו (IMS) - יצרו את (NINS). זאת, על מנת לקדם שיתוף פעולה בין חוקרים של חמשת המכונים המרכיבים אותו.

==גלריה==
<gallery>
European Antennas at ALMA's Operations Support Facility.jpg|האסטרונומי הלאומי של יפן מעורב בבניית ALMA 
NAOJ-mitaka-65cm-refractor-dome.jpg|כיפת רפרקטור באורך 65 ס"מ, כיום מוזיאון ההיסטוריה של המצפה.
Shisa on the gate of the telescope Station in Ishigaki Japan.jpg|תחנת VERA Ishigakijima
Subaru mk summit light.jpg|
</gallery>

==קישורים חיצוניים==

* 
* [https://www.nao.ac.jp/en/access/mitaka/ קמפוס מיטקה]

==הערות שוליים==

קטגוריה:אסיה: מצפי כוכבים
קטגוריה:יפן: מדע וטכנולוגיה
שוקולטין

שוקולטין לפני האפייה
שוקולטין או לחמניית שוקולד או לחם שוקולד (בצרפתית: Pain au chocolat או Chocolatine), כאמור שוקולטין בחלק הדרום-מערבי של צרפת ובחלקים דוברי הצרפתית של קנדה, או koek au chocolat בבלגיה.

== מאפיינים ==
השוקולטין הוא סוג של מאפה מגדנאות ממקור וינאי המורכב מחתיכה בצק בצורת קובייה של "בצק שמרים – בצק עלים", הדומה במרקם לבצק עלים. זהו מאפה, עם פיסת בצק מקופלת ועם חתיכה אחת או שתיים של שוקולד מריר בין הקפלים. לשוקולד יש בדרך כלל נגיסות קלה במרקם.

שוקולטין עשוי מאותם בצקי שכבות כמו קרואסון. לעיתים קרובות הם נמכרים עדיין חמים או רותחים ממש מהתנור, הם נמכרים בדרך כלל לצד קרואסונים במאפיות ובמרכולים צרפתיים.

== השם ==
בצרפת, שם ה-pain au chocolat משתנה לפי אזור:
* באו-דה-פראנס ובאלזס, המילים או בשימוש.
* במרכז צרפת, בדרום צרפת ובפריז, pain au chocolat בשימוש.
* בדרום מערב צרפת (אקיטן החדשה, אוקסיטניה) ובקנדה, המילה בשימוש.
* בבלגיה, המילים koek au chocolat משמשים גם. הם נמכרים לרוב באריזות בסופרמרקטים ובחנויות נוחות, או עשויים טריים בקונדיטוריות.
* במרוקו, לבנון, תוניסיה, אלג'יריה, הולנד, בלגיה, נורווגיה, אירלנד, דנמרק, שוודיה ובריטניה, הם נמכרים ברוב המאפיות, הסופרמרקטים ובתי הקפה.
* בגרמניה, הם נמכרים בתדירות נמוכה יותר מאשר קרואסוני שוקולד, אך שניהם מכונים Schokoladencroissant
* בארצות הברית ולפעמים בקנדה האנגלית, הם ידועים בדרך כלל כ-"pain au chocolat" או "קרואסוני שוקולד".<ref>[http://onefoodguy.blogspot.com/2009/09/tuesdays-tasting-trader-joes-chocolate.html Tuesday's Tasting - Trader Joe's Chocolate Croissants]</ref>
* בהולנד, הם נמכרים ברוב בתי הקפה, הסופרמרקטים והמאפיות ומוכרים בדרך כלל כ-.
* באזור פלנדריה של בלגיה, הם נמכרים ברוב המאפיות, ומכונה או .
* בפורטוגל ובספרד, הם נמכרים במאפיות ובסופרמרקטים בשם (כלומר, "נפוליטנים").
* במקסיקו, הם נמצאים לרוב במאפיות ובסופרמרקטים, וידועים בתור שוקולטינים.
* באל סלוודור ובברזיל, הם מכונים .
* באוסטרליה ובניו זילנד, הם מכונים בדרך כלל "קרואסוני שוקולד", ונמכרים אפויים טריים ברוב המאפיות והסופרמרקטים.
* בקולומביה, הם מכונים בדרך כלל "Cruasan de Chocolate", והם ידועים בתור המענגים מכולם.
* בישראל הם נמכרים במאפיות מרכולים ובבתי קפה תחת שמות שונים.

== מקורות והיסטוריה ==
האגדה מספרת שמארי אנטואנט הציגה את הקרואסון לצרפת, אבל קרואסונים ושוקולדים הם המצאה מודרנית יחסית.<ref></ref> המילה קרואסון, המתייחסת למאפה בצורת חצי ירח או "סהר", נכנסה למילון הצרפתי בשנת 1863.<ref></ref> סוג המאפה, שנקרא בצרפתית viennoiserie, (בסגנון וינאי) הוצג בתחילת המאה ה-19, כאשר אוגוסט זאנג, קצין אוסטרי, וארנסט שוורצר, אריסטוקרט אוסטרי, הקימו מאפייה וינאית בפריז שהייתה הממוקמת ברחוב רישלייה 92.

במקור, קרואסונים ושוקולטינים יוצרו מבסיס בריוש, אך מאוחר יותר החליפו האופים הצרפתים את בצק הבריוש לבצק עלים (pâte feuilletée levée) וזה הפך למוצר המוכר כיום.

== קישורים חיצוניים ==

== הערות שוליים ==

קטגוריה:המטבח הבלגי
קטגוריה:קינוחים
קטגוריה:מאפים
קטגוריה:המטבח הצרפתי: מאפים
קטגוריה:קינוחי שוקולד
עוגת טיפסי

קינוח עוגת טיפסי, עם אננס בגריל
עוגת טיפסי (באנגלית: Tipsy cake) היא עוגת קינוח מתוקה, העשויה במקור מ"עוגות ספוג טריות ספוגות בשרי טוב וברנדי טוב".<ref>Party-giving on Every Scale, London. n.d. (1880), p. 16, as "looked on as a second-class sweet" when part of a wedding breakfast, but recommended.</ref> במנה כפי שהוכנה באנגליה היו בדרך כלל כמה עוגות קטנות מוערמות יחד, וביניהן שקדים. כאחד מסוגי הטרייפל האנגלי, עוגה טיפסי פופולרית עד היום בדרום ארצות הברית, מוגשת לעיתים קרובות לאחר ארוחת הערב כקינוח או באירועים חברתיים של הכנסייה ובמפגשים שכונתיים. זה היה קינוח ידוע עד אמצע המאה ה-19 ונכלל בספרה של הגברת ביטון לניהול משק הבית ב-1861.<ref></ref>

== מקור ==
מקורה של עוגת הטיפסי באמצע המאה ה-18. במתכון לעוגה יש ביסקוויטים, אלכוהול וחביצה משולבים בקערת טריפל הגיע והוא הגיע לשלוש עשרה המושבות דרך הבריטים שהתיישבו בחופים הדרומיים של המושבות. הפופולריות שלו נשארה אצל מתיישבי הדרום שאהבו קינוחים מתוקים. עוגת טיפסי כונתה בהומור גם Tipsy Parson (כומר אנגליקני טיפסי). השם התייחס לכמות האלכוהול בה נעשה שימוש בהכנת המנה.<ref></ref>

== גרסה אמריקאית ==
אחד מווריאציות העוגה משלב עוגת פאונד ו/או עוגת מזון מלאכים, ריבת פירות, אונקיה אחת של וויסקי, חמש אונקיות שרי ומילוי פאי וניל חמים או חביצה. כל המרכיבים מלבד מילוי הפאי מעורבבים יחד; לאחר מכן יוצקים מעל את מילוי הפאי החם/החביצה והמנה מצוננת. קצפת יוצקים על החלק העליון של המנה ממש לפני ההגשה.<ref></ref>

== ראו גם ==
* טרייפל
* קסאטה סיצ'יליאנה

== לקריאה נוספת ==
<div class="mw-content-ltr">
* 
</div>

== הערות שוליים ==

קטגוריה:המטבח הבריטי: קינוחים
קטגוריה:עוגות
יז'י איינהורן

יז'י איינהורן (בפולנית: Jerzy Einhorn; 26 ביולי 1925, צ'נסטוחובה, הרפובליקה הפולנית השנייה – 28 באפריל 2000, דאנדריד, סטוקהולם, שוודיה) היה רופא–רדיותרפיסט, חוקר ופוליטיקאי שוודי ממוצא יהודי-פולני.

== קורות חייו ==
נולד כחיל-יוסף איינהורן בצ'נסטוחובה לפנחס-מנדל, במשפחה מסורתית דוברת יידיש. רכש חינוך יסודי-יהודי בעיר הולדתו. לאחר פלישת גרמניה הנאצית לפולין נשלח לגטו ורשה ובהמשך הועבר לגטו צ'נסטוחובה. הוא ביצע עבודת כפייה באחד ממפעלי הלוויין של קונצרן האסאג אשר שכן בסמוך לעיר, מיוני 1943 ועד ינואר 1945 ואז שוחרר על ידי הצבא האדום. רבים מבני משפחתו הובלו אל מותם במחנה ההשמדה טרבלינקה.

לאחר המלחמה השלים השכלה תיכונית בצ'נסטוחובה, ובהמשך החל לימודי רפואה באוניברסיטת לודז'. ב-1946 עזב את פולין בכדי להמשיך את לימודי הרפואה בדנמרק. בעקבות פוגרום שנערך בלודז' ובו נרצחו מספר סטודנטים יהודים, החליטו איינהורן ורעייתו שלא לשוב לפולין, וביקשו מקלט מדיני בשוודיה. בהמשך, בין השנים 1967–1992, כיהן איינהורן כפרופסור, מנהל המכון האונקולוגי בבית החולים האוניברסיטאי קרולינסקה בסטוקהולם. כן כיהן כחבר ועדת פרס נובל לפיזיולוגיה או לרפואה.

בין השנים 1991–1994 כיהן כחבר הפרלמנט השוודי מטעם מפלגת הנוצרים הדמוקרטים. יז'י איינהורן היה נשוי לנינה לבית ריימיץ (1925–2002), אף היא רופאה, ולזוג נולדו שני ילדים: לנה איינהורן רופאה וסופרת, וסטפן איינהורן פרופסור לרפואה וסופר. אחותו של איינהורן, רות הייתה נשואה לכדורגלן ומאמן הכדורגל הישראלי זאב בסרגליק. יז'י איינהורן הלך לעולמו ב-2000 בסטוקהולם והוא בן 74 שנים. הובא למנוחות בחלקה היהודית של בית הקברות הצפוני של סטוקהולם.

==קישורים חיצוניים==
* [https://collections.arolsen-archives.org/en/search/person/78813661?s=Jerzy%20Einhorn&t=19007&p=0 יזי' איינהורן ברשימת ניצלי השואה מפולין], באתר arolsen-archives.org
* [https://sztetl.org.pl/en/node/4591 יז'י איינהורן], באתר sztetl.org.pl 
* [https://norrabegravningsplatsen.se/sten-nr-540-jerzy-einhorn קברו של יז'י איינהורן], באתר norrabegravningsplatsen.se

==הערות שוליים==

קטגוריה:יהודים שוודים
קטגוריה:יהודים פולנים
קטגוריה:ניצולי השואה: פולין
קטגוריה:חברי הריקסדאג
קטגוריה:רופאים שוודים
קטגוריה:רופאים יהודים
קטגוריה:פוליטיקאים יהודים
קטגוריה:אסירים בגטו ורשה
קטגוריה:שוודים שנולדו ב-1925
קטגוריה:נפטרים ב-2000
טומפוס

כרזה של טום פוס
טומפוס (בהולנדית: Tompoes; בצרפתית בלגית: Tompouce) הוא מאפה בהולנד ובבלגיה. זהו הסוג המקומי של עוגת נפוליאון, שהוצג על ידי אופה המאפים (אופה וקונדיטור) באמסטרדם ונקרא על שמו של "אדמיראל טום פוס", שם הבמה של הגמד הפריזי יאן האנמה (Jan Hannema).<ref>Arnhemsche Courant, 30 August 1867 </ref>

== מנהגים ==
בהולנד, הטמפוס הוא אייקוני, והשוק מאפשר וריאציות מועטות בצורה, בגודל ובצבע. זה חייב להיות מלבני, עם שתי שכבות של בצק עלים. הציפוי חלק וורוד, או מדי פעם לבן. עם זאת, במשך שנים רבות, השכבה העליונה הייתה כתומה בקונינגסטאג (יום המלך), וכמה ימים לפני כן. הוא עשוי להיות גם בצבע כתום כאשר נבחרת הכדורגל הלאומית משחקת בטורנירים בינלאומיים גדולים.

== מאפיינים ==
המילוי הוא תמיד חביצה מתוק וצהוב. טומפוסים מכוסים לפעמים בקצפת. וריאציות עם מילויים שונים או עם ג'לי נדירות יחסית ואינן נקראות טומפוס.

קיימות מספר וריאציות בבלגיה. זיגוג לבן מלמעלה הוא הנורמה, לפעמים עם דפוס שוקולד דומה לעוגת נפוליאון. העוגה עשויה להיות בעלת גימור סוכר ויכולה להיות מרובעת. הבלגים משתמשים גם באיות tompouce או קוראים לה גלאסה (הכוונה לזיגוג).

== צורת אכילה ==
טומפוס קשה לאכילה
העוגות מוגשות בדרך כלל עם תה או קפה, ובמסגרות רשמיות נאכלות עם מזלגות מאפה. אבל השכבות הקשות דמויי ביסקוויט, שמועכות את קרם המאפה כשמנסים לחתוך חתיכה, הופכות את העוגה לקשה ומבולגנת, ומעוררות השראה למאמר ההומוריסטי "Hoe eet je een tompoes?" ('איך אוכלים טומפוס?').<ref></ref>

== ראו גם ==
* קרמשניט
* עוגת נפוליאון

== קישורים חיצוניים ==

== הערות שוליים ==

קטגוריה:המטבח ההולנדי
קטגוריה:המטבח הבלגי
קטגוריה:עוגות
קטגוריה:קינוחים
גיפט אמפאנדה

גיפט פרוספר אמפאנדה (באנגלית: Gift Prosper Mphande; נולד ב-19 בנובמבר 2003 בזמביה) הוא כדורגלן זמבי המשחק בעמדת הבלם בקבוצת הפועל ראשון לציון מהליגה הלאומית, בהשאלה מאתלטיקו לוסקה, ובנבחרת זמביה.

== קריירת מועדונים ==
ב-22 באוגוסט 2023 הושאל אמפאנדה למשך עונת 2023/2024 להפועל ראשון לציון מהליגה הלאומית. ב-24 באוגוסט ערך את הופעת הבכורה שלו במועדון, בניצחון 1-0 על איחוד בני שפרעם במסגרת המחזור הראשון בליגה.

== קריירה בינלאומית ==
ב-21 בנובמבר 2023 ערך אמפאנדה את הופעת הבכורה שלו בנבחרת זמביה, בהפסד 2-1 לנבחרת ניז'ר במסגרת מוקדמות מונדיאל 2026.

נכלל בסגל נבחרת זמביה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים זמבים
קטגוריה:בלמי כדורגל זמבים
קטגוריה:כדורגלני הפועל ראשון לציון
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:כדורגלנים זרים בישראל
קטגוריה:ספורטאים זמבים בישראל
קטגוריה:זמבים שנולדו ב-2003
כריס ויליאמסון

כריס ויליאמסון (נולד ב-23 בפברואר 1988) הוא יוטיובר ומגיש פודקאסט בריטי. וילאמסון התפרסם בתחילה כאשר הופיע בתוכנית המציאות הבריטית "Love Island" ב-2015. משנת 2018 ואילך ויליאמסון הוא המגיש של הפודקאסט הפופולרי "Modern Wisdom".

== ראשית חייו ==
ויליאמסון נולד ב-1988 בעיירה סטוקטון-און-טיס אשר בצפון-מזרח אנגליה. הוא הצטיין בקריקט בילדותו ושיחק קריקט באקדמיית דורהאם.<ref name="BBC news"/> בעת שלמד באוניברסיטת ניוקאסל החל לעסוק ביחצ"נות למועדוני לילה.<ref name="BBC news"> Published 7 October 2022.</ref>

== קריירה ==
ויליאמסון היה מתחרה בתוכנית "Take Me Out" ב-2012, בטרם הוא זכה לפרסום רב בעונה הראשונה של תוכנית המציאות הבריטית "Love Island" ב-2015.<ref name="loveisland"></ref>

בשנת 2018 ויליאמסון השיק את תוכנית פודקאסט משלו בשם "Modern Wisdom" העוסקת באירועים אקטואליים, פוליטיקה, פילוסופיה, מדע ותחביבים שונים ואשר בה הוא ראיין לאורך השנים מגוון אורחים כולל ג'ורדן פיטרסון, סטיבן פינקר, ניל דה-גראס טייסון, ויליאם מקאסקיל, רובין דאנבר, סם האריס, אריק וינשטיין, ודאגלס מארי. נכון לנובמבר 2023 היו לערוץ היוטיוב של הפודקאסט 1.4 מיליון עוקבים.<ref name="Modern wisdom YouTube-20230815">"[https://www.youtube.com/channel/UCIaH-gZIVC432YRjNVvnyCA Modern Wisdom YouTube]", YouTube, 13 Sep 2023.</ref>

== קישורים חיצוניים ==
* 

==הערות שוליים==

קטגוריה:יוטיוברים בריטים
קטגוריה:מגישי פודקאסטים
קטגוריה:אנגלים שנולדו ב-1988
אנקוסטיה (נהר)

נהר אנקוסטיה (באנגלית: Anacostia River) הוא נהר באזור המיד-אטלנטיק של ארצות הברית, בסביבה הקרובה לוושינגטון הבירה.

== מקורות הנהר, מסלולו ואגן הניקוז שלו ==
האנקוסטיה זורם ממחוז הנסיך ג'ורג' במרילנד לוושינגטון הבירה, שם הוא מצטרף לתעלת וושינגטון ובסופו של דבר נשפך לנהר הפוטומק ב- באזארד-פוינט. אורכו כ-14 ק"מ, אך שטח אגן הניקוז שלו הוא 176 קמ"ר<ref name=":1"></ref>. השם "אנקוסטיה" נובע מההיסטוריה המוקדמת של האזור כ-Nacotchtank - יישוב של ילידים בשם נקוסטאן או אנקוסטאן על גדות נהר אנקוסטיה<ref name=":0"></ref>.

הערוץ העיקרי של האנקוסטיה נוצר על ידי המפגש של הענף הצפון-מערבי והענף הצפון-מזרחי, ממש צפונית לקוטג' סיטי,<ref name=":2"></ref> ומזרחית לבלֵיְידֶנסבורג שניהם במרילנד<ref name=":0" />. אורך הענף הצפון מזרחי הוא 5.1 קילומטרים, אך אורך הענף הצפון מערבי יותר מכפול מאורך נהר האנקוסטיה עצמו, ואורכו 34.6 קילומטרים.

== נהר האנקוסטיה נחשב בעבר לענף המזרחי של הפוטומק ==
קפטן ג'ון סמית' רשם ביומניו שהוא הפליג במעלה "הענף המזרחי" או נהר אנקוסטיה, בשנת 1608, בחיפושיו אחר הענף הראשי של נהר הפוטומק, והתקבל היטב על ידי בני האנקוסטאן. במפות קודמות, הנהר היה ידוע בתור "הענף המזרחי של נהר הפוטומק", עד שקיבל את שמו הרשמי הנוכחי - אנקוסטיה. בתחילת המאה ה-17, השם "נהר אנקוסטין" הוחל על קטע נהר הפוטומק מצפון לאוקסון קריק עד לקרבת וושינגטון של ימינו, שם המפגש עם אנקוסטיה המודרנית (שנקרא אז ה-Eastern Branch או סנט איזידורה קריק)<ref></ref>.

== הנהר כיום ==
הנהר מהווה משכן ללמעלה מ-40 מיני דגים, וקינון ללמעלה מ-200 מיני ציפורים. באגן הניקוז גרים למעלה ממיליון בני אדם<ref name=":2" />.

זיהום כבד באנאקוסטיה והשקעה ופיתוח חלשים לאורך גדותיו, הפכו אותו ל"נהר הנשכח של וושינגטון הבירה"<ref name=":1" />. אולם לאחרונה, ארגונים פרטיים; עסקים מקומיים; וממשלות ה-הבירה, מרילנד והממשלה הפדרלית עשו מאמצים להפחית את הזיהום, ולהגן על אגן הניקוז בעל הערך האקולוגי של האנקוסטיה.

לאורך הנהר קיימים פארקים ומתקנים המיועדים לתרבות פנאי<ref></ref><ref></ref> . לרבות הארבורטום הלאומי של ארצות הברית.

== ראו גם ==

* פוטומק
* תעלת וושינגטון

==קישורים חיצוניים==

== ביאורים ==

== הערות שוליים ==

קטגוריה:מרילנד: גאוגרפיה
קטגוריה:וושינגטון די. סי.: גאוגרפיה
קטגוריה:ארצות הברית: נהרות